Vi havde et dejligt ophold i Kbh, og det skyldtes ikke mindst Annettes dejlige lejlighed. Den ligger perfekt, og det er nemt at komme omkring med offentligt transport. Selve lejligheden er lys og hyggelig, og køkkenet er godt udstyret. Selv om storbyens puls er tæt på, er der stille og roligt i lejligheden. Det er også skønt med terrassen efter en lang dag på farten. Om at Anette er at sige, at hun er en sød og venlig vært, som gav os alle de nødvendige informationer, da vi ankom, og ellers kun var en sms væk. Vi kan på det varmeste anbefale at bo i Anettes lejlighed, og vi vender gerne tilbage.